SPALI จ่อเปิดพรีเซลล์ 2 โครงการแนวราบแบรนด์ “วิลล์” มูลค่า 3 พันลบ. 1-2 มิ.ย.62
SPALI จ่อเปิดพรีเซลล์ 2 โครงการแนวราบแบรนด์ "วิลล์" บนทำเลศักยภาพ มูลค่า 3 พันลบ. 1-2 มิ.ย.62
SPALI จ่อเปิดพรีเซลล์ 2 โครงการแนวราบแบรนด์ "วิลล์" บนทำเลศักยภาพ มูลค่ารวม 3 พันลบ. 1-2 มิ.ย.62
27 พ.ค. 2562

นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า บริษัทเดินหน้าเปิดตัวโครงการแนวราบกรุงเทพโซนใต้ และตะวันออกอย่างต่อเนื่อง ล่าสุดเตรียมเปิด 2 โครงการพร้อมกัน ในทำเลเอกชัย-กาญจนาภิเษก และบางนา-วงแหวน ภายใต้แบรนด์ “วิลล์” ซึ่งเป็นแบรนด์ที่มีจุดเด่นที่เหมาะกับทุกขนาดครอบครัวด้วยความหลากหลายของแบบบ้าน มูลค่าโครงการรวม 3,000 ล้านบาท บนทำเลศักยภาพที่เชื่อมต่อสู่ใจกลางเมืองได้อย่างสะดวก พร้อมเปิด Pre-Sales 1-2 มิถุนายน นี้
สำหรับโครงการแนวราบทำเลกรุงเทพโซนใต้ “ศุภาลัย วิลล์ เอกชัย – กาญจนาภิเษก” มูลค่าโครงการ 1,400 ล้านบาท ชูแนวคิด “บ้าน…ไม่ใช่แค่ที่อยู่อาศัย แต่คือพื้นที่ความสุขของครอบครัว” บนพื้นที่ประมาณ 62 ไร่ จำนวน 375 แปลง ภายในโครงการประกอบด้วยทาวน์โฮม บ้านเดี่ยว และบ้านรุ่นใหม่ ในราคาเริ่มต้น 3.39 ล้านบาท ขนาดพื้นที่ใช้สอย 113-197 ตารางเมตร (ตร.ม.)  3-4 ห้องนอน 2-3 ห้องน้ำ 2 ที่จอดรถ
ส่วนโครงการแนวราบทำเลกรุงเทพโซนตะวันออก “ศุภาลัย วิลล์ บางนา – วงแหวน” ตั้งอยู่บนพื้นที่โครงการ 60 ไร่ จำนวน 416 แปลง มูลค่าโครงการ 1,600 ล้านบาท ชูแนวคิด “Let the Happiness Begin…ความสุขเริ่มต้นที่บ้าน” ในราคาเริ่มต้น 2.59 ล้านบาท เริ่มต้นการใช้ชีวิตกับ “บ้าน” ที่จะเป็นจุดเริ่มต้นของความสุขของทุกครอบครัว Begin with Best Design กับบ้านหลากหลายแบบให้ลูกค้าเลือกสรรเหมาะกับทุกขนาดครอบครัว ทั้งบ้านเดี่ยว ขนาดพื้นที่ใช้สอย 150-233 ตรม. 3 – 4 ห้องนอน 2 ที่จอดรถ